
Narva Linnavalitsuse 27.08.2008.a korralduse nr 1047-k
„Riigieelarvest eraldatud raha kasutamine” muutmine
1. Asjaolud ja menetluse käik 
Narva Linnavalitsus võttis vastu 27.08.2008.a korralduse nr 1047-k „Riigieelarvest eraldatud raha kasutamine”, mille aluseks olevad lähteandmed on muutunud. 

Korralduse punktis 1 „Asjaolud ja menetluse käik” ja punktis 3 „Otsus” toodud andmetes olid näidatud riigieelarvest avalikult kasutatavate linna teede ja tänavate remondiks jaotatud vahendid summas 2804,8 tuh. krooni, sh:

- 1 168,1 tuh. krooni - Kreenholmi viadukti asfaltkatte remont;

-    500,0 tuh. krooni – Nahavabriku tn pindamistööd.

Kreenholmi viadukti asfaltkatte remondi käigus selgus täiendavate tööde teostamise vajadus summas 97 090,40 krooni. Seega suureneb Kreenholmi viadukti asfaltkatte remondi maksumus nimetatud summa võrra ja moodustab 1 265 191,46 krooni.
Nahavabriku tn pindamistööde tegemine osutus halbade ilmastikutingimuste tõttu võimatuks. Spetsialistide hinnangul on võimalik tänavu teha ainult asfaltkatte remont. Seoses sellega koguti hinnapakkumised Narva linna Nahavabriku tänava asfaltkatte remondiks. Edukaks tunnistati OÜ Viamer Grupp hinnapakkumine Nahavabriku tn asfaltkatte remondiks summas 456 479,93 krooni. 
Eelnimetatud muudatusi arvestades on riigieelarvest avalikult kasutatavate linna teede ja tänavate remondiks jaotatud vahendite üldsumma 2 858,4 tuh. krooni.

Ülaltoodud põhjusel taotleb Linnavara- ja Majandusamet Narva Linnavalitsuse 27.08.2008.a korralduses nr 1047-k „Riigieelarvest eraldatud raha kasutamine” muudatuste tegemist, asendades korralduse punkti 1 „Asjaolud ja menetluse käik” ja punkti 3 „Otsus” tekstis sõnad:

1. „2 804,8 tuh. krooni” sõnadega „2 858,4 tuh. krooni”;

2.  „1 168,1 tuh. krooni” sõnadega „ 1 265,2 tuh. krooni;

3.  „500,0 tuh. krooni - Nahavabriku tn pindamistööd” sõnadega „ 456,5 tuh. krooni -Nahavabriku tn asfaltkatte remont”.
2. Õiguslikud alused

Haldusmenetluse seaduse § 64 lõike 2 kohaselt haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. Haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes (HMS § 64 lg 1).

Vastavalt haldusmenetluse seaduse § 68 lõikes 2 sätestatule haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
3.1. Teha Narva Linnavalitsuse 27.08.2008 korralduses nr 1047-k „Riigieelarvest eraldatud raha kasutamine” tekstis järgmised muudatused: 
3.1.1. Asendada sõnad „2 804,8 tuh. krooni” sõnadega „2 858,4 tuh. krooni”;
3.1.2. Asendada sõnad „1 168,1 tuh. krooni” sõnadega „ 1 265,2 tuh. krooni;
3.1.3. Asendada sõnad „500,0 tuh. krooni - Nahavabriku tn pindamistööd” sõnadega „456,5 tuh.  krooni - Nahavabriku tn asfaltkatte remont”.
4. Rakendussätted 

4.1. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.
4.2. Korraldus jõustub seadusega sätestatud korras.

